พอดีน้องสาวมีแผลเย็บที่หู พอแผลหายดีแล้วมันเป็นแผลเป็น ไม่กี่เดือนที่แผลเป็นเริ่มมีเนื้องอกออกมาเป็นตุ๋ม เป็นก้อน แล้วแบบนี้ทำไงได้ครับ
สวัสดีครับ รอยแผลเป็นนูน แบ่งได้เป็น 2 ประเภท-รอยแผลเป็นนูนหนาธรรมดา (hypertrophic scar) มักจะนูนขึ้นเล็กน้อย สีแดงและไม่เกินขอบแผลมากนัก มักจะยุบแบนราบลงเองได้เมื่อเวลาผ่านไปเป็นเดือนหรือเป็นปี-รอยแผลเป็นคีลอยด์ (keloid) มักเป็นแผลเป็นที่นูนแข็งออกมาจากขอบแผลเดิม ส่วนใหญ่จะไม่ยุบลงเองเมื่อระยะเวลาผ่านไปโดยการรักษาแผลเป็นนูนนั้น หากไม่ยุบลงเองมีวิธีการรักษาหลากหลาย เช่นการฉีดยากลุ่ม steroid เข้าไปบริเวณก้อนนูน ซึ่งมักจะทำให้ก้อนเล็กลง หรือ การรักษาด้วยเลเซอร์ครับ แนะนำให้ไปปรึกษาแพทย์ผิวหนังเพื่อเลือกการรักษาที่เหมาะสมครับ